Para iti Senado... Am-amoen tayo ni #21 Chel Diokno
Siasino ni Atty. Chel Diokno?
Ni Atty. Chel ket maysa nga abugado, mangisursuro, ken ama. Nagturpos ti Juris Doctor of Laws (kina abogasya) a kas Magna Cum Laude sadiay Northern Illinois University, Estados Unidos. Madama nga Chairman (Mangidadaulo) ti Free Legal Assistance Group (FLAG), ken nagbalin nga Founding Dean ti De La Salle College of Law.
Ni Atty. Chel ket anak ni Sen. Jose W. Diokno ken apo ni Supreme Court Justice Ramon Diokno. Taga Taal, Batangas ti pamilya Diokno. Addaan iti innem nga anak ni Atty. Chel.
Anya dagiti nagappuanan ni Atty. Chel?
Ni Atty. Chel ket tallopulon nga taw-en a mangmangted iti libre nga serbisyo legal kadagiti makasapul. Iti panawen iti pandemya, nasurok 19,000 a katao iti natulungan na babaen ti Free Legal Helpdesk diay Facebook.
Natulungan ni Atty. Chel nga makagun-od ti danyos dagiti naulila a pamilya ti trahedya iti MV Dona Paz, nga nakagapo iti ipupusay ti 4,300 a tao. Malaksid iti daytoy, adu pay nga kaso ti naipangabak ni Atty. Chel maipanggep ti kalintegan ti tao, wayawaya a panagsao ken kapanunotan.
Anya dagiti Plataforma ni Atty. Chel?
“Serbisyo nga legal, maipaay a libre kadagiti amin a baryo! Dagitay haan maikaskaso, isuda iti maikalikagum!” — CHEL DIOKNO
Tunggal bumaranggay a Pilipino ket maikkan iti libre nga serbisyo legal tapno maipatalged kadakuada iti naan-anay nga tulong legal ken abugado.
Iwanwan ni Atty. Chel ti pannakasimpa/pannakapasayaat iti salun-at ken paginbagan iti umili; panangsalaknib ken suporta kadagiti ordinary a mangmangged ken MSMEs; panangiwayat iti Anti-Corruption Laws; panaglapped iti endo, ken dadduma pay.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn